Fundur í Rótarýklúbbi Hafnarfjarðar þann 18. mars 2021 kl. 12.15

Þetta er fundur nr. 26 á starfsárinu og 3589 frá stofnun.

Mættir voru 40 félagar sem gerir 66% mætingu.

Fundurinn er á vegum klúbbþjónustunefndar, formaður hennar er Helgi Ásgeir Harðarson.

Sigríður Kristín forseti setti fundinn sem haldin er í Turninum.

Söngstjóri valdi lagið Hafið (Blítt og létt).

Þriggja mínútna erindi var í höndum Helga Þórissonar. Ræddi hann um verkefni sín síðustu vikur. M.a. er hann að flytja mikið magn kalks til landsins en lengi notuðu bændur skeljasand til að kalkbæta tún. Skeljarnar eru lengi að eyðast og brotna niður en kalkið er mun fljótar að brotna niður. Með kalkinu er auðveldara að stýra sýrustigi túna. Nota þarf minni áburð þegar það er gert.

Fyrirlesari dagsins er Heiðdís Helgadóttir, myndlistarmaður og hönnuður. Hún gerði grein fyrir tengslum við Hafnarfjörð en hún er dóttir Helga Ásgeirs, félaga okkar.

Heiðdís sagði frá sjálfri sér og sínum uppvexti og menntun. Hún fór m.a. í listfræði og LHÍ í arkitektúr. Fékk ekki vinnu eftir útskrift í hruninu og fór að vinna á kaffihúsi. Teiknaði uglumyndir og gaf vinkonum í sængurgjöf og þá byrjar boltinn að rúlla. Hannar Brikk, útlit, logo og fleira og flutti sig yfir á Norðurbakkann með þeim. Á norðurbakka getur hún verði með kennslu og stúdíó. Heiðdís sagði m.a. frá því hversu mikilvægt það er henni að geta boðið upp á myndlistarnámskeið fyrir börn í Hafnarfirði. Hún stofnaði Listasmáskólann 2019 og mikill fjöldi nemanda. Ræddi hún um mikilvægi þess að bæjarfélagið leggi áherslu á að byggja upp listastarf fyrir börn og ungmenni en hún segir lítið hafa verið gert í því. Loks sagði hún frá verkefninu Málum (Hafnarfjarðar) bæinn rauðan.

Að þessu loknu svaraði Heiðdís fyrirspurnum

Næsti fundur er þann 25. mars 2021 kl. 12:15 og samfélagsnefnd sér um fundinn og verður rætt um skipulagsmál í Hafnarfirði.

Fundi slitið með hefðbundnum hætti kl. 13:25